ถวายกุศล
ด้วยเหตุที่กรมบังคับคดีมีแม่ครัวที่ทำอาหารอร่อยมาก เวลากรมต้องไปร่วมออกงานของรัฐบาลอย่างตลาดคลองผดุงจึงไม่น้อยหน้าใคร สามารถขนอาหารไปร่วมแจม จนกลายเป็นซุ้มยอดนิยมที่มีคนเข้าคิวรอซื้อ
25 ต.ค. 2559

ด้วยเหตุที่กรมบังคับคดีมีแม่ครัวที่ทำอาหารอร่อยมาก เวลากรมต้องไปร่วมออกงานของรัฐบาลอย่างตลาดคลองผดุงจึงไม่น้อยหน้าใคร สามารถขนอาหารไปร่วมแจม จนกลายเป็นซุ้มยอดนิยมที่มีคนเข้าคิวรอซื้อ
และเมื่อถึงคราวที่ทั้งประเทศตกอยู่ในความสูญเสียอันใหญ่หลวง ประชาชนทุกสารทิศหลั่งไหลไปบริเวณพระบรมมหาราชวัง เพื่อร่วมกันแสดงความอาลัย พระบาทสมเด็จพระปรมินทรมหาภูมิพลอดุลยเดช กรมบังคับคดีก็เป็นหน่วยงานแรกๆ ที่ไปตั้งเต็นท์แจกอาหารบริเวณสนามหลวง
เริ่มจากอาหารกล่อง 100 กล่อง วันรุ่งขึ้นเพิ่มเป็น 200 กล่อง จนสุดท้ายเพิ่มเป็น 300 กล่อง และหมดลงอย่างรวดเร็ว บางวันเพียง 15 นาทีก็หมดแล้ว เพราะมีการนำไปแจกตั้งแต่เช้า ในขณะที่ซุ้มอาหารอื่นๆ ยังเดินทางมาไม่ถึง
ส่วนวันเสาร์ อาทิตย์ รื่นวดี สุวรรณมงคล อธิบดีกรมบังคับคดี ขออนุญาตให้แม่ครัวและทีมงานได้พัก
ถือเป็นอีกเรื่องราวดีๆ ท่ามกลางความโศกเศร้าอาลัยในระยะนี้